CELEX: 32017R0181
Language: hr
Date: 2017-01-27 00:00:00
Title: Provedbena uredba Komisije (EU) 2017/181 оd 27. siječnja 2017. o razvrstavanju određene robe u kombiniranu nomenklaturu

3.2.2017   
               
               
                  HR
               
               
                  Službeni list Europske unije
               
               
                  L 29/10
               
            PROVEDBENA UREDBA KOMISIJE (EU) 2017/181
      оd 27. siječnja 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 27. siječnja 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Razlozi
                  
               
                     (1)
                  
                  
                     (2)
                  
                  
                     (3)
                  
               
                     Pojedinačna staklena polica s priloženim metalnim nosačima za pričvršćivanje na zid.
                     Staklena polica sastoji se od prozirne staklene ploče približnih dimenzija 60 × 13,5 × 0,7 cm, nepravilna oblika s obrađenim rubovima (prednji je rub zakrivljen) i dvaju držača od slitine bakra i cinka (mjedi), prevučenih niklom i kromom. Staklena ploča ima dvije rupe za postavljanje na držače.
                     Proizvod se podnosi nesastavljen, zajedno s vijcima i tiplama za pričvršćivanje, pakiran u kartonskoj kutiji.
                     Vidjeti sliku (*1).
                  
                  
                     9403 89 00 
                  
                  
                     Razvrstavanje se utvrđuje u skladu s općim pravilima 1, 3(b) i 6 za tumačenje kombinirane nomenklature, napomenom 2(a) uz poglavlje 94 i nazivima oznaka KN 9403  i 9403 89 00 .
                     Proizvod se upotrebljava za opremu prostorija u, na primjer, privatnim stambenim objektima. Stoga je proizvod komad pokućstva u smislu tarifnog broja 9403 . U skladu s napomenom 2(a) uz poglavlje 94, to poglavlje obuhvaća pojedinačne police podnesene s nosačima za pričvršćivanje na zid. Razvrstavanje u tarifni broj 7020  kao ostali proizvodi od stakla stoga se isključuje.
                     Staklena polica daje proizvodu njegovu bitnu značajku. Metalni držači, vijci i tiple služe isključivo za pričvršćivanje staklene police na zid. Razvrstavanje u oznaku KN 9403 20 80  kao ostalo metalno pokućstvo stoga se isključuje.
                     Proizvod se stoga razvrstava u oznaku KN 9403 89 00  kao ostalo pokućstvo.
                  
               
            (*1)  Slika je samo informativne naravi.